
LIETUVOS RESPUBLIKOS SEIMO KANCELIARIJOS

TEISĖS DEPARTAMENTAS

IŠVADA

DĖL LIETUVOS RESPUBLIKOS CENTRALIZUOTAI VALDOMO VALSTYBĖS TURTO VALDYTOJO ĮSTATYMO NR. XII-791 4 STRAIPSNIO PAKEITIMO
ĮSTATYMO PROJEKTO
2017-03-17 Nr. XIIIP-419
Vilnius

Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šią pastabą:
Projektu siūloma nustatyti, kad centralizuotai valdomo valstybės turto valdytojas administruoja bešeimininkį nekilnojamąjį turtą ir akcinių bendrovių bei uždarųjų akcinių bendrovių akcijas. Neaišku, kodėl iš visų vertybinių popierių išskiriamos akcijos. Siūlytume tobulinant projektą nustatyti, kad centralizuotai valdomo valstybės turto valdytojas administruoja ir kitus vertybinius popierius, pripažintinus ar pripažintus bešeimininkiais. Šiame kontekste atkreiptinas dėmesys, kad Lietuvos Respublikos valstybės kontrolės 2011 m lapkričio 30 d. Valstybinio audito ataskaitoje „Bešeimininkio, konfiskuoto ar kitaip valstybei perduoto turto realizavimas ir naikinimas“ rekomenduota centralizuotai valdomo valstybės turto valdytojui perduoti nekilnojamojo turto ir vertybinių popierių administravimą. 

